 Sebezinkulungwane Ezedlula Ezine-401 Asebehlolwe Batholakala BeleCovid 19 eZimbabweKulabalitshumi abatholakale beleCovid 19, ebantwini abahlolwe eZimbabwe, ngokutshona kwelanga langoLwesithathu. Laba bantu bakhuphule inani lasebetholakale belaleligcikwane laya kwabangamakhulu edlula amane-401.Abasinde kulesi sifo sebengamatshumi edlula ayisithupha-63, sabulala abane. Abalitshumi laba ngabanye babagcinwe endaweni ezitshiyeneyo zelizwe ezamaQuarantine Centers, abaphindele ekhaya bevela kweleSouth Africa.Asebehloliwe ukuba baleCovid 19 loba hatshi lokhu laqhamukayo eZimbabwe, ngoMbimbitho lonyaka, sebezinkulungwane ezedlula amatshumi ayisithupha-60,585.Emhlabeni jikelele abaleCoronavirus sebeyizigidi ezedlula eziyisitshiyagalombili-8,297,055, kuthi asebebulewe yileligcikwane, sebezinkulungwane ezedlula amakhulu amane-446,872, abasinde kulumkhuhlane beyizigidi ezedlula ezine-4,347,332 kubika abenhlanganiso eyeWorldometer.Emazweni awezwekazi le Africa asebebanjwe belegcikwane leli, sebezinkulungwane ezedlula amakhulu amabili-259,036, labulala inkulungwane phose eziyisikhombisa-6,999, kwasinda inkulungwane ezedlula ezilikhulu-118,472 kubika abenhlanganiso eye Africa union. 